Lav et referat af nedenstående tekst:

Tekst:
De frivillige fra Vennebjergs Mølles Venner er i fuld gang med at gøre vingerne klar på den gamle mølle ved Lønstrup. For uden vingerne kan den ikke male korn. -	Ja, det er jo dem, der skal fange al kraften. Det er dem, der skal lave energien, og fordele den i møllen, så den kan lave sit arbejde, siger Jan Rasmussen, formand, Vennebjerg Mølles Venner. Søndag var det den nationale mølledag, og det betød at de historiske møller i hele landet var åbne for publikum. Den mest almindelige mølle er den hollandske vindmølle som kendes på de store møllevinger. Vingerne, som er møllernes vartegn, er dog også samtidig deres akilleshæl. Vinger koster kassen Vennebjerg Mølle gennemgik en stor renovering i 1993, hvor den bl.a. fik nye vinger, men allerede i 2009 knækkede en af dem af, og det betød at møllen måtte vente to år inden Vennebjerg Mølles Venner havde skaffet de over 500.000 kroner et sæt nye vinger kostede. I gamle dage var nye vinger også en voldsom udgift for mølleren. -	Forhåbentlig kun en gang i hans tid som møller, at han skulle have nye vinger, fordi det var en udgift, der måske var flere års indtægt. -	Så det frygtede han, forklarer Jan Rasmussen. De nuværende vinger skal helst holde i 25 år, så derfor forsøger de frivillige hele tiden at sørge for at de bliver drejet rundt. -	I gamle dage kørte mølleren jo med den, lige snart der var vind, og på den måde blev de holdt tørre i alle sprækker og revner. Men det gør vi jo ikke. Om sommeren kører vi en gang om ugen, hvis der er vind, men om vinteren, i den vinterperiode, der tvinder vi den eller drejer den en kvart omgang, mindst en gang om måneden.

Referat:
Publikum kunne i dag få en tur i møllen - og møllernes vinger fik også lige en tur for at sikre, at de stadig fungerer.